Oħtna l-art tipprotesta għall-ħsara li nġibulha, meta nħaddmu b'mod irresponsabbli u nabbużaw mill-ġid li Alla għanieha bih. Trabbejna naħsbu li aħna s-sidien u ħakkiema tagħha, bil-jedd li nħarbtuha kif irridu. Il-vjolenza li hemm fil-qalb tal-bniedem miġruħ mid-dnub tidher ukoll fis-sintomi ta' marda li tinħass fil-ħamrija, fl-ilma, fl-arja u fil-ħlejjaq ħajjin. Għalhekk, fost il-foqra l-iżjed imwarrba u mkasbra, hemm din l-art maħqura u mħarbta tagħna, titniehed bl-uġigħ tal-ħlas. Spiss ninsew li aħna stess ġejjin minn din l-art. Ġisimna stess hu msawwar minn elementi tal-pjaneta, l-arja tagħha hi dik li tagħtina n-nifs, u l-ilma tagħha jaħjina u jsaħħaħna. (Laudato Si' #2)
Oħtna l-art tipprotesta ...